Η **Βαργυλία** ήταν αρχαία ελληνική πόλη στην Καρία της Μικράς Ασίας, στα νότια παράλια μεταξύ της Ιασού και της Μύνδου. Στην σημερινή εποχή σε κοντινή τοποθεσία βρίσκεται η πόλη Μπογάζιτσι της επαρχίας Μούγλων στην Τουρκία.

Ιστορία
-------

Κατά την παράδοση η πόλη ιδρύθηκε από τον μυθικό ήρωα Βελλεροφόντη προς τιμή του συντρόφου του που ονομαζόταν Βάργυλος, ο οποίος σκοτώθηκε από χτύπημα του Πήγασου. Κοντά στην πόλη βρισκόταν ο ναός της Αρτέμιδος Κινδυάδος, ο οποίος θεωρούνταν θαυματουργός καθώς κατά την αναφορά του Στράβωνα όταν έβρεχε το νερό δεν τον άγγιζε. Η Άρτεμις και ο Πήγασος αποτελούν συχνές παραστάσεις των νομισμάτων της πόλης.

* Αναπαράσταση της Αρτέμιδος και ελαφιού, επιγραφή ΒΑΡΓΥΛΙΤΩΝ, 2ος-1ος αιώνας π.Χ.Αναπαράσταση της Αρτέμιδος και ελαφιού, επιγραφή *ΒΑΡΓΥΛΙΤΩΝ*, 2ος-1ος αιώνας π.Χ.
* Αναπαράσταση του Πήγασου και Αρτέμιδος, επιγραφή ΒΑΡΓΥΛΙΤΩΝ, 2ος-1ος αιώνας π.Χ.Αναπαράσταση του Πήγασου και Αρτέμιδος, επιγραφή *ΒΑΡΓΥΛΙΤΩΝ*, 2ος-1ος αιώνας π.Χ.
* Αναπαράσταση της περιοχής της αρχαίας πόλης κατά τον 19ο αιώναΑναπαράσταση της περιοχής της αρχαίας πόλης κατά τον 19ο αιώνα
* Ίχνη αρχαίων κιόνων στα χωράφιαΊχνη αρχαίων κιόνων στα χωράφια

Το 201 με 200 π.Χ. κατά την διάρκεια του Α´ Κρητικού πολέμου ο Φίλιππος Ε´ της Μακεδονίας διαχείμασε με τον στόλο του στην Βαργυλία ενώ βρισκόταν αποκλεισμένος από τις ναυτικές δυνάμεις της Περγάμου και της Ρόδου.Στην περιοχή υπήρχε επίσης μνημείο της ελληνιστικής περιόδου το οποίο απεικόνιζε την Σκύλλα, μυθικό τέρας της θάλασσας. Σήμερα εκτίθεται στο Βρετανικό μουσείο.

Σε μεταγενέστερες περιόδους η πόλη φαίνεται να καλούνταν επίσης και *Άνδανος* και αργότερα *Μαρκιανούπολη*.

Διάσημοι κάτοικοι
-----------------

Ο επικούρειος φιλόσοφος Πρώταρχος καταγόταν από την Βαργυλία, καθώς και ο ολυμπιονίκης του 3ου αιώνα π.Χ. Μενεσθέας.

Σύγχρονη εποχή
--------------

Το 2015 αναφέρθηκε από τουρκικά μέσα ενημέρωσης και αναδημοσιεύτηκε από ελληνικά, πως οικόπεδο δίπλα στον αρχαιολογικό χώρο της Βαργυλίας διατίθονταν προς πώληση από μεσιτικό γραφείο δημόσιο για το ποσό των 22 εκατομμυρίων τουρκικών λιρών ή 10 εκατομμυρίων δολαρίων ΗΠΑ. Καθώς σύμφωνα με την τουρκική νομοθεσία δεν επιτρέπεται η ανέγερση οικοδομών σε αρχαιολογικούς χώρους, ακολούθησαν εκκλήσεις από τους Τούρκους αρχαιολόγους προς το τουρκικό δημόσιο ώστε ο χώρος να γίνει προστατευόμενος.

Παραπομπές
----------

1. 1 2 3 4  «RE:Bargylia – Wikisource». *de.wikisource.org* (στα Γερμανικά). Ανακτήθηκε στις 7 Μαρτίου 2017.
2. ↑  Στράβων. «Γεωγραφικά». perseus.tufts.edu. σελ. 14.2.20.
3. ↑  Λωρέντης, Νικόλαος (1 Ιανουαρίου 1837). *Λεξικόν τών ἀρχαίων κυρίων ὀνομάτων τῆς μυθολογίας, ἰστορίας καί γεωγραφίας...νῦν το πρῶτον ἐκ τού γερμανικού μεταφρασθέν...ὐπό Νικολάου Λωρέντη*. ἐκ τῆς τυπογραφίας Ἀντωνίου Μπένκου (πρῶην Χαϋκούλ)). σελ. 53.
4. ↑  The Geographical Journal, Vol. 124, No. 1 (Mar. 1958), pp. 30-34
5. ↑  British Museum Collection
6. ↑  Ancient Aeagen city with sea view for sale by real estate agency - Hurriet Daily News, 13 Ιανουαρίου 2015
7. ↑  «Τούρκοι έβγαλαν προς πώληση αρχαία ελληνική πόλη!».. Ανακτήθηκε στις 2017-03-07.

Εξωτερικοί σύνδεσμοι
--------------------

* Πολυμέσα σχετικά με το θέμα  Bargylia στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 240349618
* GND: 4088805-8

 |

 |

Συντεταγμένες: 37°12′00″N 27°34′32″E﻿ / ﻿37.2000°N 27.5755°E﻿ / 37.2000; 27.5755